open-index/open-wikipedia-markdown huggingface dataset:
Eigedomsmekling Sogn og Fjordane

**Eigedomsmekling Sogn og Fjordane AS** er ein eigedomsmeklar i Sogn og Fjordane og formidlar årleg nærare 500 sals- og oppgjersoppdrag (2009). Marknadsområdet er primært Sogn og Fjordane fylke.

Verksemda vart etablert i 1995 som ei avdeling i Sparebanken Sogn og Fjordane. Eigedomsmekling Sogn og Fjordane har no rundt 20 tilsette fordelt på fire avdelingskontor i Florø, Førde, Stryn, Sogndal og Nordfjordeid. Ei eiga oppgjersavdeling ligg i Førde. Verksemda vart i 2008 skild ut som et eige aksjeselskap og er eit heleigd dotterselskap av Sparebanken Sogn og Fjordane. 

## Historie
Sparebanken Sogn og Fjordane starta med eigedomsmekling i 1995. Banken var også deleigar i Sogn Eigedomskontor AS, men selde seg ut i 1997. Fram til 2002 hadde eigedomsmekling eit kontor i Førde med tre meklarar og utvida med nytt kontorstad i Florø. Sidan har verksemda etablert seg i Stryn (2006) og i og Sogndal (2007). I 2008 etablerte Sparebanken Sogn og Fjordane dotterselskapet SSF Eigedomsmekling AS, som er eit heleigd dotterselskap av banken. SSF Eigedomsmekling AS skifta namn til Eigedomsmekling Sogn og Fjordane AS i 2010.

Verksemda vann Gulltaggen i 2016 og 2017.

## Kjelder

## Bakgrunnsstoff
*
Olaug Grønseth Granli

**Olaug Grønseth Granli** () var ein norsk lokalpolitikar for Arbeidarpartiet. Ho var ordførar i Gol kommune i Buskerud fylke frå 2007 til ho døydde i 2012. Ho sat i kommunestyret i to periodar før ho vart ordførar og var dessutan medlem av formannskapet. 

Granli var hjelpepleiar av utdanning. 

## Kjelder
* Olaug Grønseth Granli (Ap) - Gol kommune

### Referansar
Korund

**Korund** (engelsk *corundum*) er ei krystallisk form av aluminiumoksid () med spor av jern, titan og krom. Det er eit bergart-dannande mineral. Korund er eit av dei minerala som naturleg gjennomsiktige transparente material, men det kan ha ulike fargar når ureiningar er til stades i krystallen. Transparente eksemplar er nytta som smykkestein blir kalla rubin dersom den er raud, medan alle andre fargar blir kalla safir. Både rubin og safir blir rekna som edelsteinar. 

Ordet «korund» kjem frå det tamilske ordet *kuruntam* (குருந்தம்) som tyder 'rubin. Dette igjen kjem frå sanskrit *kuruvinda*.

Rein korund er definert til å 9.0 på Mohs hardleikskala. Av di korund er så hardt kan det lage riper i nesten alle andre mineral. Det er vanleg nytta som abrasiv på mange ting frå sandpapir til store maskinar til å maskinere metall, plast og tre. Nokre smergel er ei blanding av korund and andre stoff. Denne blandinga er mindre abrasiv med ein gjennomsnittleg hardleik på om lag 8,0.

I tillegg til at korund er eit hardt mineral, er korund òg uvanleg på grunn av sin høge tettleik på 4.02 g/cm3, noko som er særs høgt for eit transparent material med atom av aluminium og oksygen som er lette grunnstoff med låg atommasse.

Ein fiolblå korund vert kalla orientalsk ametyst.

## Referansar


## Bakgrunnsstoff
*Artikkel i Store Norske Leksikon av Gunnar Raade.
WikiLeaks

**WikiLeaks** er ein nettstad oppretta for å publisere dokument som statsadministajonar og organisasjonar ynskjer å halde løynde, men som WikiLeaks meiner er av offentleg interesse og difor bør vere kjende for ålmenta. Ved ikkje å opplyse om kven som står bak lekkasjane, vil nettstaden verne om varslarar, aktivistar, journalistar og andre som kan vere kjelde til opplysningar.

## Soge
WikiLeaks vart grunnlagt i 2006 av Julian Assange. Internettrafikken vert dirigert via Belgia og Sverige, sidan desse landa har eit lovverk som sterkt vernar om trykkefridomen. Organisasjonen skal ha fem tilsette (2010), og elles ei mengd anonyme, ulønna medarbeidarar kring i verda. Verksemda vert finansiert med private anonyme gåver.

### Avsløringar
Aviser og andre media kring i verda har gjort seg nytte av opplysningar frå WikiLeaks, ofte utan å sjå på opplysningane i det kjeldekritiske ljoset som god journalistikk krev. Men det er òg semje om at mykje av det som WikiLeaks har offentlegjort, er stoff som ållmenta har krav på å kjenne til, og som difor må offentleggjerast på ansvarleg måte. Til dømes har avisa Aftenposten i Oslo og samarbeidspartnarane Bergens Tidende i Bergen og Stavanger Aftenblad i Stavanger gjort seg nytte av dei 250&nbsp;000 løynde dokumenta som WikiLeaks gav Aftenposten tilgang til i desember 2010, og skrive fleire artiklar på grunnlag av den kunnskapen dei fekk om mellom anna tilhøve som hadde med Noreg og norsk riksstyring og utanrikspolitikk å gjere, som til dømes krigføringa, det militære engasjementet, i Afghanistan.

### Namn
Namnet WikiLeaks er samansett av *wiki*, eit ord på hawaiisk språk som tyder snøgg eller kjapp, og det engelske ordet *leaks*, som tyder lekasjar.

WikiLeaks høyrer ikkje inn under Wikimedia.

## Kjelder
* Aftenposten – fakta 2. september 2010
;Referansar

## Bakgrunnsstoff

* 
* Altenativ lenkje
* Wikileaks Video
* WikiLeaks i *Encyclopedia Britannica*.
Julian Assange

**Julian Paul Assange** () er ein australsk journalist, dataprogrammerar, nettaktivist og datasnok. Han er kjend som talsmann for nettstaden «Wikileaks». 

Julian Assange er fødd i Townsville i Queensland og studerte fysikk ved University of Melbourne. Frå 1994 budde Assange i Melbourne, og arbeidde som programmerar og utviklar av fri programvare. Assange var medlem i styret for Wikileaks og ein framståande talsmann i media for organisasjonen.

## Kjelder

**Denne artikkelen bygger på «[[:sv:Julian Assange|Julian Assange]]» frå ,  den 2. september 2010.*
Kubisme

**Kubismen** var den fyrste abstrakte kunstretninga på 1900-talet. Den vart namnsett av kunstkritikaren Louis Vauxcelles i 1908 etter ei utsegn av Henri Matisse om «Braques små kubar». Blomstrinsgsperioden for stilretninga var 1907 til 1914, og denne vart framdriven av Pablo Picasso og Georges Braque. Som kunstretning vart den definert av Guillaume Apollinaire.

Dei fyrste kubistiske verka framstiller stoff, menneske og landskap som fleirsidige, faste og kroppslege. Verk av den eldre Paul Cézanne utløyste denne typen måleri som vart kjende for kubistane gjennom ei utstilling av verka hans, etter han døydde i 1906. Cézanne sitt råd til Émile Bernard om å behandle naturen ved hjelp av «sylinderen, sirkelen og terningen» vart eit varsel om dei kubistiske eksperimenta. *Kvinne med gitar* av Picasso er eit tydeleg døme på denne fasen av kubismen.

Braque og Picasso gjekk så over til ei meir todimensjonell, abstrakt form. Der vart det lagt meir vekt på sjølve det overgripande mønsteret, og motivet er heilt eller delvis umogleg å skilje ut, såkalla hermetisk kubisme. I denne perioden brukte dei knapt fargar i verka sine, som i hovudsak var einsfarga i grå, blå, brune og kvite fargetonar. I kubismen sin sluttfase, kalla den «syntetiske», grunna kombinasjonen av abstrakte former og verkelege materialar, kom fargane tilbake.

Mange andre kunstnarar arbeidde i den kubistiske stilen, som etter 1905 erstatta fauvismen som den leiande retninga i Paris. Viktigaste bidraga kom frå Juan Gris og Fernand Léger, men også Albert Gleizes, Jean Metzinger, André Derain, Othon Friesz, Roger de la Fresnaye og Louis Marcoussis kom med verknadshistoriske verk. Mellom dei kubistiske skulptørane fann ein Alexander Archipenko og Henri Laurens.

Kubismen stimulerte futurismen i Italia, vorticismen i England og påverka ekspresjonismen i Tyskland. Vidare var kubismen ein viktig forgjengar til andre rørsler som søkte mot abstrakte uttrykk, til dømes konstruktivismen og suprematismen i Russland og De Stijl i Nederland. I Paris utvikla kubismen seg langs to hovudlinjer, dels mot ein dekorativ stil der stoffet vert handsama geometrisk men likevel  gjenkjennande, dels mot ein høgre grad av abstraksjon som i Robert Delaunay sine rytmiske måleri av farga segment og sirklar (orfisme).

Kubismen har sidan hovudåra 1907-14 verka inn på kunsten. Amédée Ozenfant og arkitekten Le Corbusier prøvde å vende tilbake til ei forenkla, reinare kubisme, men omkring 1920 hadde kubismen allereie vorte så innvevd i det allmenne kunstuttrykket at den ikkje kunne avgrensast til den forma for purisme. Kubistiske idéar og teknikkar vert i dag nytta i mange typar biletuttrykk, særleg i collaget som vart skapt i kubismens syntetiske periode.

## Målarar som vert knytt til kubismen
* Georges Braque
* Pablo Picasso
* Marc Chagall
* Marcel Duchamp
* Piet Mondrian
* Juan Gris
* Jean Metzinger
* Albert Gleizes
* Robert Delaunay
* Henri Le Fauconnier
* Willem de Kooning
* Fernand Léger
* Diego Rivera
* Joan Miró
* Salvador Dalí
* Jacques Lipchitz
* Max Weber

## Kjelder

* *Denne artikkelen bygger på «[[:sv:Kubism|sv:Kubism]]» frå , den 2. september 2010.* 
 

## Bakgrunnsstoff
Kløv

**Kløv** eller **kløvsal** er ein type sal til å halde fast todelt bør over ryggen på lastedyr. Kløva består typisk av to trestykke som er bundne fast med flate puter under, ofte med oppståande trestykke tvers over i begge endane, som er festa til dyret med reimar eller breie band rundt buk, bringe og lender.

I Noreg er tradisjonelt hest og rein dei mest brukte kløvdyra, men hund og geit har òg vorte brukt. Elles i verda er kamelar, dromedarar, jakar, lamaer, esel og muldyr brukt som kløvdyr.


Traditional Flathead riding and packing saddle and saddle blanket.JPG|Tradisjonell kløv- og ridesal frå det amerikanske salishfolket (Flathead).
Load saddle.JPG|Japansk kløvsal.
Kura (saddle) for daimyo gyoretsu or sankin kotai 1.JPG|Japansk kløvsal for ein føydalherre.
Pack Horse.jpg|Hestar med kløv.
Pack Mule.JPG|Muldyr med kløv, utan last.
Kisokaido08 Kumagai.jpg|Japansk scene med kløvhest.
A pack goat.jpg|Geit med kløv.
Bazaar Types. Boy, with Donkey Carrying Jugs of Water WDL10704.png|Esel med kløv som ber vatn.
Bundesarchiv Bild 135-KB-17-023, Tibetexpedition, Jak.jpg|Jak med kløv og last.

## Kjelder
* 

## Bakgrunnsstoff
Bjørn Skau

**Bjørn Skau** () var ein norsk journalist, politikar (Ap) og offentleg tenestemann.   

Han var statsråd og sjef for justisdepartementet (justisminister) i Gro Harlem Brundtland si første regjering, i tida 4. februar–14. oktober 1981. 

Bjørn Skau arbeidde som journalistlærling og journalist frå 1945-1957 og 1965-1967. 

Bjørn Skau var nært knytt til arbeidarrørsla frå tidlege ungdomsår, og var medlem av Larvik kommunestyre 1951–57. Han var medlem av  landsstyret i Arbeidernes ungdomsfylking 1952–58 og nestformann i AUF 1952–58. Har var politisk sekretær i Sosialdepartementet i 1959 og statssekretær i Sosialdepartementet 1961-1963 og 1963-1965, berre avbrote av Lyng-regjeringa i 1963. I perioden 1961-1965 var han også formann i Framfylkingen.

Han var deretter rådmann i Skjeberg frå 1967 til 1975, seksjonssjef i Nordisk Ministerråd sitt kultursekretariat frå 1975 til 1977, sjukehussjef i Buskerud frå 1978 til 1988 og sjukehusdirektør ved Buskerud sentralsykehus 1988–93. Han var formann i Buskerud Arbeiderparti 1981–1984 og medlem av DNA sitt landsstyre 1981–85. Han var også medlem av kommunestyret og formannskapet i Drammen 1983-1987. 

Då han vart utnemnd til justisminister var det noko overraskande, særleg fordi han var den første på lenge i denne stillinga som ikkje sjølv var jurist.

Bjørn Skau var også vore aktiv i fråhaldsrørsla, der han hadde ei rekkje framstånde verv: 
*Leiar for Arbeidernes Edruskapsforbund 1985-1992 
*Medlem av styret i Avholdsfolkets Landsråd 1987-1998 
*Leiar for IOGT i Noreg 1991-1997 
*Medlem i styret i bistandsorganisasjonen FORUT 1993-1997 
*Leiar for IOGT Vestfold frå 1998 

Bjørn Skau er far til tidlegare stortingsrepresentant Per Skau. Han er også bror til misjonæren Annie Skau Berntsen.

## Kjelder

*
Songen om Strilekrigen

**Songen om Strilekrigen** er ein song skriven av Rolf Sagen. Songen skildrar Strilekrigen i 1765. Teksten var publisert i tidsskriftet Profil NR. 5 i 1974.
Cornwallisøya

**Cornwallisøya ** er ei øy i Qikiqtaaluk-regionen i Nunavut i det kanadiske Arktis. Ho har eit flatemål på 6&nbsp;995 km2 og er opptil 110&nbsp;km lang. Øya, som er ei av Elisabetøyane, ligg vest for Devonøya på i kring 75° nord og 95° vest. Cornwallisøya er skild frå Devonøya av Wellingtonkanalen, og frå Somersetøya i sør av Parrykanalen. Nordvest for Cornwallisøya ligg den Vesle Cornwallisøya, den største i ei gruppe av små øyar ved nordenden av McDougallsundet, som skil Cornwallisøya frå den nærliggande Bathurstøya.

Landsbyen Resolute (Qausuittuq), som ligg sør på øya, er det nest nordlegaste landsbysamfunnet i Canada. Flyplassen ved Resolute fungerer som knutepunkt for samferdsla til og frå øyane i det sentrale Nunavut. Ti kilometer ut for sørvestkysten, tvert over for Resolute, ligg Griffithøya, skild frå Cornwallisøya av Resolute-passasjen.

Cornwallisøya vart oppdaga av William Parry i 1819 og vart oppkalla etter ein admiral i den britiske marinen.

Cornwallisøya er kjend for sine bestandar av hypolittar, mikrobiologiske vesen som held til under steinar.

## Kjelder

**Denne artikkelen bygger på «[[:en:Cornwallis Island (Nunavut)|Cornwallis Island (Nunavut)]]» frå ,  den 3. september 2010.*
Ruth Ryste

**Ruth Anlaug Ryste** () i Bamble var ein norsk fagforeiningsleiar og politikar for Arbeiderpartiet, sosialminister frå 1976 til 1979. 

## Karriere
Ruth Ryste tok eksamen frå handelsskulen i 1950, og frå 1950 til 1970 arbeidde ho i sosialsektoren i Bamble kommune. Ho var vararepresentant til Bamble kommunestyre i åra 1967 til 1971. Frå 1970 to 1973 var ho sekretær i Norsk Tjenestemannslag, og ho var også styremedlem i LO frå 1969 til 1975. Ho var politisk rådgjevar for Forbrukar- og administrasjonsministeren frå 1. januar 1973 til 1. januar 1974, og frå 1975 til 1976 var ho sekretær i Statstjenestemannskartellet.

Frå 1976 til 1979 var ho statsråd og sjef for Sosialdepartementet (sosialminister) i Odvar Nordli si regjering. Ho var medlem av Arbeiderpartiet sitt sentralstyre frå 1975 til 1981. I 1979 gjekk ho av som minister for å bli leiar for Flyktninghjelpen. Frå 1982 til 1987 var ho leiar for *Statens flyktningssekretariat*, og frå 1988 til 1995 var ho rådgjevar i Kommunal- og regionaldepartementet. Ho var styremedlem i Nationaltheatret frå 1975 til 1982 og medlem av Kontaktutvalget mellom innvandrerbefolkningen og myndighetene frå 1984 til 1987. 

Mange år etter at ho hadde gått ut av aktiv politikk blei ho medlem av bystyret i Porsgrunn for perioden 2007 til 2011.

## Kjelder
Potetkrigen

**Potetkrigen** var eit fleire dagar langt matopprør i Bergen i august 1868. Folk i Bergen protesterte mot høge potetprisar og politiet mista kontrollen over situasjonen. Til slutt vart borgarbevæpninga og militæret mobiliserte for å kue opprøret. Borgarbevæpninga var ute av stand til å yte nemneverdig innsats, men militæret klarte med bajonettangrep å oppløyse mengdene. Dei omleira byen i ei knapp veke. Dette var siste gong militære vart sett inn mot sivile i Bergen i fredstid. Potetkrigen har vore sett på som den første sjølvstendige opptreden til arbeidarklassen i Bergen, men den framveksande industriarbeidarklassa deltok i mindre grad. Derimot var deltakinga stor blant unge og andre med meir lausleg tilknyting til arbeidsmarknaden, mange av dei rusa.

## Bakgrunnsstoff
* Ottar Strømme: Våpen mot folket - I tilfelle opprør. Det norske militærapparatet fra 1814 til 1905. Oktober forlag, 1979.
* Lars Borgersrud: Konspirasjon og kapitulasjon. Nytt lys på forsvarshistorien fra 1814 til 1940, Oktober forlag 2000.
* Frode Ulvund: Det var Opkjøberiets Skyld – og saa en liden Smule Fyld. Potetkrigen i Bergen 1868. Historisk institutt, UiB, 2003. I fulltekst i Bora
August Spørck

**August Geelmuyden Spørck** () var ein norsk general og Venstre-politikar. Han var forsvarsminister i Gunnar Knudsens første regjering frå 20. august 1909 til 1. februar 1910.

Spørck var fødd i Christiania, der faren var kjøpmann. Sjølv gjekk han krigsskulen 1868-72 og deretter den militære høgskulen 1873-75. Han utdanna seg vidare, 1876-78, på sentralskulen for gymnastikk.

Han vart offiser i 1872, forfremja til premierløytnant i 1877, kaptein i 1889 og oberstløytnant 1902 og militærkonsulent i Stockholm. Spørck var aktiv i forsvarsspørsmål, deltok i ulike militære komitear og i skyttarrørsla. Medlem av formannskapet i Trondheim 1894-1903.

Spørck var 1. varamann til Stortinget 1898-1900 frå valkrinsen Trondhjem og Levanger, han tok sete i Stortinget allereie 21. februar 1898 og sat der resten av perioden. Den neste perioden, 1900-03, var han 2. representant frå same krinsen. Han var medlem 1898-1900 og formann 1900-03 av militærkomiteen, 1900 medlem av komiteen om den tekniske høgskulen, samt 1900-03 av Lagtinget og valkomiteen.

I 1903 vart Spørck sjef for Kristiania landevernbataljon, to år seinare vart han utnemnd til oberst og sjef for det søndmørske korps av Trondhjemske infanteribrigade. Deretter sjef for Kristiania korps i 1909 og for vestre akershusiske infanteriregiment nr 2 i 1911. Han vart utnemnd til generalmajor og kommandant i Trondheim i 1914, og var frå 1916 generalinspektør for infanteriet. Han gjekk av i 1919.

Spørck var med å stifte Nordenfjeldske Kunstindustrimuseum, der han var styremedlem.

Han vart i 1901 utnemnd til riddar av 1. klasse av St. Olavs Orden og forfremja til kommandør av 1. klasse i 1910. Han var også kommandør av 1. klasse av den danske Dannebrogordenen, storoffiser av den belgiske Leopoldsordenen, offiser av den franske Æreslegionen samt riddar av 1. klasse av den svenske Sverdordenen.

Spørck døydde i Vestre Aker i Oslo i 1928.

## Kjelde
* Lindstøl, Tallak: *Stortinget og Statsraadet 1814-1914*. Kristiania, 1914

## Litteratur
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Bakgrunnsstoff
* Biografi Norsk samfunnsvitenskapelig datatjeneste
Nor Loch

**Nor Loch**, òg kjend som **Nor' Loch** og **North Loch**, var ein innsjø som tidlegare låg i Edinburgh i Skottland, i området der Princes Street Gardens ligg i dag, om lag mellom Royal Mile og Princes Street.

## Historie
Nor Loch var opphavleg ei myr og ein del av det naturlege forsvaret rundt Edinburgh Old Town. Fordi gamlebyen var bygd på ein bratt rygg (som er godt synleg i dag), utvida han seg frå aust til vest, og Nor Loch hindra byen i å vekse. 

I 1460 gav kong Jakob III av Skottland ordre om å fylle Nor Loch med vatn for å styrke forsvaret av borga. Innsjøen skal aldri ha vore særskild djup.

Etter kvart som gamlebyen vart meir folkesett under mellomalderen, vart Nor Loch forureina med kloakk og avfall frå byen. I 1759 vart innsjøen drenert og vart ein del av Princes Street Gardens, men området har ofte vorte utsett for flaum. 

## Kjelder

**Denne artikkelen bygger på «[[:en:Nor Loch|Nor Loch]]» frå ,  den 4. september 2010.* 
*** oppgav desse kjeldene:*
Loch Oich

**Loch Oich** (skotsk-gælisk **Loch Omhaich**) er ein innsjø i Dei skotske høglanda og er det høgaste punktet i Den kaledonske kanalen. Denne smale innsjøen ligg mellom Loch Ness i nordaust og Loch Lochy i sørvest, i Great Glen. Han får vatn frå River Garry (frå Loch Garry) frå vest og har utløp gjennom River Oich i nord.

Loch Oich har eit rikt dyreliv med mykje fisk, amfibiar, reptil, fuglar og pattedyr.

Kvar haust trekkjer laks opp i Loch Oich, Loch Lochy og Loch Ness for å gyte.

Thomas Telford heva vassnivået i innsjøen med fleire meter for å gjere han farbar for båtane i Den kaledonske kanalen.

## Kjelder

**Denne artikkelen bygger på «[[:en:Loch Oich|Loch Oich]]» frå ,  den 4. september 2010.* 
*** oppgav desse kjeldene:*

## Bakgrunnsstoff
*1903 Map from the National Library of Scotland
*Loch Oich and swing bridge 
*Bilete av Loch Oich
Loch Ore

**Loch Ore** er ein innsjø i Fife i Skottland. Han dannar kjernen i Lochore Meadows Country Park. Innsjøen vert hovudsakleg nytta til fritisaktivitetar. 

Kvart år vert **Scottish Open Water Championships** halde her, der symjarar konkurrerer i 5&nbsp;km, 2&nbsp;km og 4×1&nbsp;km stafett. 

## Kjelder

**Denne artikkelen bygger på «[[:en:Loch Ore|Loch Ore]]» frå ,  den 4. september 2010.*  
 

## Bakgrunnsstoff
*Lochore Meadows
Loch Neldricken

**Loch Neldricken** er ein innsjø i Galloway søraust for Merrick, sør for Craig Neldricken og vest for Craignaw. Insjøen er nesten delt i to av eit langt nes. Elva har utløp via den korte Mid Burn inn i Loch Valley og så via Gairland Burn ned til Loch Trool.

Ei lita øy vest i innsjøen er markert på kart som 'Murder Hole' (Mordarholet) og er omtalt i SR Crockett sin *The Raiders*. Det opphavlege 'Murder Hole' var ein brønn i Glen Trool til Straiton-vegen der lika til reisande som hadde vorte rana og myrda vart dumpa og Crockett flytta denne staden for boka si.

Innsjøen har vorte råka av forsuring, men har til ein viss grad kome seg att med ein pH som har auka frå 4,4 i 1978 til 5,4 in 2003. 

## Kjelder

**Denne artikkelen bygger på «[[:en:Loch Neldricken|Loch Neldricken]]» frå ,  den 4. september 2010.* 
*** oppgav desse kjeldene:*
Loch Ossian

**Loch Ossian** (skotsk-gælisk *Loch Oisein*) er ein smal innsjø i Skottland Han er om lag 5&nbsp;km lang og ligg nordaust i Rannoch Moor, ved The Corrour Estate. Han har utløp gjennom River Ossian, som renn nordover og ut i Loch Guilbinn og til slutt ut i River Spean ved Moy.

Loch Ossian ligg langt frå offentlege vegar og den næraste tilkomsten er Corrour jernbanestasjon. Ved vestsida av innsjøen ligg Loch Ossian ungdomsherberge.

## Kjelder

**Denne artikkelen bygger på «[[:en:Loch Ossian|Loch Ossian]]» frå ,  den 4. september 2010.*
Loch Quoich

**Loch Quoich** (skotsk-gælisk *Loch Chuaich*) er ein innsjø og eit reservoar vest for Loch Garry, om lag 40&nbsp;km nordvest for Fort William i Lochaber i Skottland.

Innsjøen er ein del av Glen Garry vasskraftutbygging, som vart utbygd i 1950-åra.

Demninga i Loch Quoich er den største steinfylte demninga i Skottland med ei lengd på 320 meter og ei høgd på 38 m. Utbygginga stod ferdig i 1962.

## Kjelder

**Denne artikkelen bygger på «[[:en:Loch Quoich|Loch Quoich]]» frå ,  den 4. september 2010.*
Loch Rannoch

**Loch Rannoch** (skotsk-gælisk **Loch Raineach**) er ein stor innsjø i Perth and Kinross i Skottland.

Innsjøen er 15&nbsp;km lang frå vest til aust med ei gjennomsnittlege breidde på om lag 1&nbsp;km. River Tummel spring ut frå austenden. Tay Forest Park ligg langs sørsida av innsjøen. Den ville Rannoch Moor strekkjer vestover frå innsjøen og var tidlegare ein del av Den kaledonske skogen, som dekte det meste av Nord-Skottland. Dette veit ein etter furustubbane ein har funne i myrene her og pollen som er funne i kjernar frå torvmyrer.

Innsjøen og det omliggande området har lidd under omfattande avskoging og plantasjar med framande artar.

Innsjøen og det omliggande område er eit populært fritidsområde. Den vesle landsbyen Kinloch Rannoch ligg ved austenden av innsjøen og ein crannog (ei gammal kunstig øy).

## Kjelder

**Denne artikkelen bygger på «[[:en:Loch Rannoch|Loch Rannoch]]» frå ,  den 4. september 2010.*
Loch Rusky

**Loch Rusky** er ein liten innsjø nær Callander i Stirling i Skottland. Han ligg i det tidlegare grevskapet Perthshire.

Innsjøen ligg aust for Mentieth Hills, om lag 6 km nordaust for Port of Menteith. Torrie Forest strekkjer seg over Lennieston Muir mot aust. 

## Kjelder

**Denne artikkelen bygger på «[[:en:Loch Rusky|Loch Rusky]]» frå ,  den 4. september 2010.*
Loch Ruthven

**Loch Ruthven** er ein innsjø og eit reservat i Highland i Skottland.  Det er den viktigaste hekkestaden i Storbritannia for horndykkarar og har den største populasjonen av denne arten i Europa. Desse sjeldne fuglane finn ein òg ved fleire andre innsjøar i området. 

Loch Ruthven vart erklært ein Ramsarstad i 1992.

## Kjelder

**Denne artikkelen bygger på «[[:en:Loch Ruthven|Loch Ruthven]]» frå ,  den 4. september 2010.*  
 

## Bakgrunnsstoff
*JNCC: Profile Loch Ruthven
*
LO Stat

**LO Stat** er eit av dei to kartella i LO. Det blei oppretta 13. september 1939 med namnet **Statstjenestemannskartellet**, og endra namn til det noverande frå 1. januar 1996. Dei første medlemsforbunda var Norsk Postforbund, Norsk Lokomotivmannsforbund, Norsk Kommuneforbund, Norsk Telegraf og Telefonforbund og Norsk Jernbaneforbund.

Kartellet er ei «hovudsamanslutting av LO-forbund som organiserer arbeidstakarar i Staten og NAVO-verksemder». Leiar er Tone Rønoldtangen.

LO Stat har i dag 17 medlemsforbund. NTL er det største forbundet i LO Stat. [NTL] blir leia av Turid Lilleheie. 
Medlemsforbunda i LO Stat pr. 21. oktober 2008 er: EL & IT Forbundet, Fagforbundet, Forbundet for Ledelse og Teknikk (FLT), Fellesorganisasjonen ([FO]), Handel og Kontor, Industri Energi, Musikernes fellesorganisasjon (MFO), Norsk Arbeidsmandsforbund (NAF), Norsk Fengsels- og Friomsorgsforbund (NFF), Norsk Jernbaneforbund (NJF), Norsk Lokomotivmannsforbund (Lokmann), Norges Offisersforbund (NOF), Norsk Transportarbeiderforbund (NTF), Norsk Tjenestemannslag (NTL), Norsk Post- og Kommunikasjonsforbund (Postkom), Skolenes Landsforbund (SL)
 
## Sjå også
*Landsorganisasjonen i Noreg

## Kjelder

**Denne artikkelen bygger på «[[:nb:|nb:]]» frå ,  den 4. september 2010, som oppgav kjeldene:* 
*Historie på LO Stats nettsider 
*Oppføring i PaxLeksikon under ''Statstjenestemannskartellet''.

## Bakgrunnsstoff
*lostat.no
Sonja Ludvigsen

**Sonja Aase Ludvigsen** (), fødd i  Vestby, Akershus,  var ein norsk politikar frå Arbeiderpartiet. Ho vart vald inn på Stortinget frå Akershus i 1965, og attvald i 1969 og 1973.
Ho var vararepresentant i periodane 1958&ndash;1961 og  1961&ndash;1965. Ho var sosialminister 1973-1974 i Regjeringa Bratteli II.

## Regjering
* 16. oktober&nbsp;1973 &ndash; 12. juli&nbsp;1974 Statsråd og sjef for Sosialdepartementet.

## Stortinget sitt presidentskap
* 8. oktober&nbsp;1965 &ndash; 30. september&nbsp;1969  Visesekretær i Stortinget 

## Stortingskomitéar
*1965 &ndash; 1969 medlem i Samferdselskomitéen
*1969 &ndash; 1973 formann i Sosialkomitéen
*1969 &ndash; 1973 medlem i Den utvida utanriks- og konstitusjonskomitéen
*1969 &ndash; 1973 medlem i Industrikomitéen

## Andre verv
Sonja Ludvigsen var varamedlem i Nobelkomiteen i 1973&ndash;1974.

## Kjelder
*Stortinget.no - Biografi
Loch an t-Sailein

**Loch an t-Sailein** er ein fjord ved søraustkysten av Islay i Skottland. Ein kan ofte sjå sel i det grunne farvatnet i fjorden. Mykje fugl held òg til langs kysten av fjorden. Langs søraustkysten av Islay er det mange fjordar og bukter, som Aros Bay.

## Sjå òg
* Ardbeg

## Kjelder

**Denne artikkelen bygger på «[[:en:Loch an t-Sailein|Loch an t-Sailein]]» frå ,  den 4. september 2010.* 
*** oppgav desse kjeldene:*
Loch Scaven

**Loch Scaven** (gælisk **Loch Sgamhain**) er ein innsjø i Glen Carron nær kjelda til River Carron i Wester Ross i Skottland.

## Kjelder

**Denne artikkelen bygger på «[[:en:Loch Scaven|Loch Scaven]]» frå ,  den 4. september 2010.*
St Mary's Loch

**St Mary's Loch** er den største naturlege innsjøen i Scottish Borders og ligg langs vegen A708 mellom Selkirk og Moffat, kring 72 km sør for Edinburgh. Han er 5 km lang og 1 km brei og vart skapt av isbreane under den siste istida. Innsjøen får vatn frå Megget Water, som renn frå Megget-reservoaret og er kjelda til Yarrow Water, som renn austover frå innsjøen og ut i Ettrick Water oppfor Selkirk.

Innsjøen har fått namn etter ei kyrkje tileigna Jomfru Maria, som ein gong stod på nordsida av innsjøen. I dag er berre gravplassen til kyrkja synleg. 

## Kjelder

**Denne artikkelen bygger på «[[:en:St Mary&#39;s Loch|St Mary&#39;s Loch]]» frå ,  den 4. september 2010.*
Loch of Strathbeg

**Loch of Strathbeg** (òg kjend som **Loch Strathbeg** og tidlegare *Strathbeg Water*) er ein innsjø nær Rattray og Crimond i Aberdeenshire i Skottland med status som særskild verneområde på grunn av dyrelivet her. 

Innsjøen vert bevart av RSPB og rundt innsjøen finst tre skjulestader der ein kan kikke på fuglar og anna dyreliv. 

Det er registrert over 260 forskjellige fugleartar, 280 insektartar og 26 forskjellige pattedyr i området.

## Kjelder

**Denne artikkelen bygger på «[[:en:Loch of Strathbeg|Loch of Strathbeg]]» frå ,  den 4. september 2010.* 
*** oppgav desse kjeldene:*



## Bakgrunnsstoff
*Offisiell turistside
*Special Protection Area
*RSPB om Loch Strathbeg
Loch Shiel

**Loch Shiel** (skotsk-gælisk **Loch Seile**) er ein 19,3&nbsp;km² stor innsjø 20&nbsp;km vest for Fort William i Lochaber i Highland i Skottland. Han er 28&nbsp;km lang og 120 meter djup.  Det djupaste området ligg i nordaust, omslutta av høge fjell, medan han er meir myrlendt og grunn i sørvest. Frå sørvest renn elva River Shiel ut i sjøen ved Loch Moidart nær Castle Tioram.

Loch Shiel må ikkje forvekslast med Glen Shiel, 40&nbsp;km lenger nord i Skye and Lochalsh, der ein finn den lengre River Shiel og ein mykje mindre Loch Shiel.

Området er forholdsvis skogkledd samanlikna med mange andre område i Highland, så breidda av innsjøen har derfor status som  eit særskild verneområde, Special Protection Area (SPA). Det er særleg viktig som hekkeplass for storlom. and the area surrounding the loch is also designated as an SPA due to the presence of breeding golden eagles.

Somme av scenane i Harry Potter og fangen fra Azkaban var filma i Loch Shiel.

## Historie
Ruinane av eit kapell står på den største øya i innsjøen, og det vert sagt at det var den første heimen til St. Finan, ein av lærarane til St. Columba. Acharacle, sør i innsjøen, var åstad for eit slag i 1140, leia av Somerled der han slo nordmennene og grunnla dynastiet Lord of the Isles.

## Galleri

Fil:Loch Shiel - Glenfinnan bay (Scotland).jpg
Fil:Loch Shiel.jpg|Mot nordaust
Fil:Glenfinnan bay.jpg|Glenfinnan-bukta
Fil:Loch Shiel 2.jpg|Frå toppen av Glenfinnan Monument
Fil:Loch Shield Panorama.jpg|Loch Shiel, juni 2010


## Kjelder

## Sjå òg
*Glenfinnan Viaduct
Loch Shin

**Loch Shin** (skotsk-gælisk *Loch Sìn*) er ein innsjø nordvest i Dei skotske høglanda. I sør ligg den vesle byen Lairg. Innsjøen er den største i Sutherland, og strekkjer seg frå nordvest til søraust med ei lengd på 27,2&nbsp;km.

I 1950-åra vart vassnivået heva med 10 meter då Lairg Dam vart bygd av Wimpey Construction som ein del av vasskraftutbygging i området.

Innsjøen er omgjeve av høge fjell, som Ben More Assynt i vest og Ben Klibreck i aust. Innsjøen vert drenert ut i Nordsjøen via den korte River Shin som munnar ut i Dornoch Firth.

## Kjelder

**Denne artikkelen bygger på «[[:en:Loch Shin|Loch Shin]]» frå ,  den 4. september 2010.*  

## Bakgrunnsstoff
*Tour Loch Shin
*Loch Shin vasskraftutbygging
*Hydro Scotland
Trinidad

**Trinidad** er med sine 4&nbsp;821 km² den største øya i øygruppa Dei små antillane og i øystaten Trinidad og Tobago.

## Geografi

Øya Trinidad er, i motsetnad til dei andre øyane i området, ikkje av vulkansk opphav, men var tidlegare ein del av det søramerikanske fastlandet. Landskapet er mykje kupert, då øya er prega av tre aust-vest-gåande fjellkjeder, med det 940 meter høge Cerro del Aripo som det høgste. I nord dominerer regnskog, i sør savanne med innslag av oppdyrka landområde.

Klimaet er tropisk med dagstemperaturar i kring 30&nbsp;°C, om natta fell temperaturen ned til 20&nbsp;°C. Størsteparten av årsnedbøren på 2&nbsp;000 mm kjem mellom juni og oktober.

## Demografi
I fylgje folketeljinga i år 2000 budde 1&nbsp;262&nbsp;366 menneske på Trinidad og Tobago. Folketalsveksten er årleg på 0,3 % til 0,4 %, medan folketettleiken er 251 per km². 

50 % av befolkninga på Trinidad er etterkomarar av afrikanske slavar eller av såkalla mulattar. I kring 40% er etterkomarar av indiske innvandrarar, om lag 10 % er etter folk av annan herkomst. Elles er det eit lite mindretal av asiatar og kvite.

Dei kristne utgjer 40,3 % (29,4 % katolikkar, 10,9 % anglikanarar), elles er det 23,8 % hinduar, 5,8 muslimar og eit fåtal jødar.

Port-of-Spain er største byen og hovudstad i Trinidad og Tobago. Den neste største byen på øya er Chaguanas med om lag 67&nbsp;000 innbyggarar.

Engelsk er embetsspråk for staten Trinidad og Tobago, det vert og snakka fransk, spansk, hindi, kinesisk og kreolsk (patois).

## Kultur
Calypso-musikk og -dans, steelbandet med instrumentet steelpan, og musikkretninga soca er alle kunstformer med opphav på Trinidad. Calypsoen er særleg knytt til det årlege karnevalet. Eitt av dei mest kjende karnevalsopptoga i verda finn stad på Trinidad.

## Næringsliv
Etter ein byrja utvinne jordolje i 1910 har utvinning og raffinering av olje, samt produksjon av gass, vore hovudnæring på Trinidad. Den billege energien vert også nytta til å drive smelteverk. Den største naturlege asfaltførekomsten i verda, den såkalla Asfaltsjøen (Pitch Lake). Hamna i Port-of-Spain er den største på øya.

## Historie

Øya vart oppdaga for europearane den 31. juli 1498. under Christoffer Columbus si tredje reise. Columbus kalla øya opp etter tre fjelltoppar, difor har ho namnet som viser til den heilage treeininga (*Trinidad* på spansk). Frå 1552 fall Trinidad under spansk herredømme og ho låg under den spanske krona i om lag 250 år.

Etter den spansk-engelske krigen kom Trinidad i 1802 under britisk makt, Tobago det same i 1814. Frå 1889 var Trinidad og Tobago ein britisk koloni, styrt frå Port of Spain, sidan då er den politiske historia felles for dei to øyane. I 1956 fekk kolonien avgrensa indre sjølvstyre. Mellom 1958 og 1962 høyrde Trinidad og Tobago til den såkalla Vestindiske føderasjonen. I 1962 vart øyane ein sjølvstendig stat, knytt til Det britiske samveldet.

## Kjelder


* *Denne artikkelen bygger på «[[:de:Trinidad (Insel)|de:Trinidad (Insel)]]» frå , den 4. september 2010.* 
 

## Bakgrunnsstoff
* ''Timeline: Trinidad and Tobago'', BBC
* Fotoreisebericht über eine Reise zum Carnival 2009 in Trinidad & Tobago
Loch Treig

**Loch Treig** (skotsk-gælisk **Loch Trèig**, som tyder 'dødssjøen') er ein 9 km lang innsjø med bratte sider, 20 km aust for Fort William i Lochaber i Highland i Skottland. Det er ingen vegar langs innsjøen, men jernbanen West Highland Line følgjer austbreidda. 

Sidan 1929 har Loch Treig vore eit reservoar, skapt bak Treig Dam. Dette er ein del av Lochaber vasskraftsystem. Då vassnivået vart heva med bygginga av demninga, vart dei vesle grendene Kinlochtreig og Creaguaineach i sørenden lagt under vatn. 

## Kjelder

**Denne artikkelen bygger på «[[:en:Loch Treig|Loch Treig]]» frå ,  den 4. september 2010.*
Loch Trool

**Loch Trool** er ein innsjø i Galloway, sørvest i Skottland i dalen Glen Trool. Han er kjelda til Water of Trool som renn ut i Water of Minnoch og vidare til Cree.

I 1307 fann slaget ved Glen Trool stad her. 

## Kjelder

**Denne artikkelen bygger på «[[:en:Loch Trool|Loch Trool]]» frå ,  den 4. september 2010.*
Loch Tulla

**Loch Tulla** (skotsk-gælisk *Loch Toilbhe*) er ein liten innsjø nær Bridge of Orchy og Glen Coe i Skottland i det sentrale høglandet. Det finst gytande laks i innsjøen.

## Kjelder

**Denne artikkelen bygger på «[[:en:Loch Tulla|Loch Tulla]]» frå ,  den 4. september 2010.*
Loch Tummel

**Loch Tummel** (skotsk-gælisk *Loch Teimhil*) er ein lang, smal innsjø, 7&nbsp;km nordvest for Pitlochry i Perth and Kinross i Skottland.

## Geografi
Innsjøen er om lag 11&nbsp;km lang frå aust til vest og litt under 1&nbsp;km brei. Han vart ein del av Tummel vasskraftsystem då Clunie Dam vart bygd av Wimpey Construction i austenden i 1950. Dette heva vassnivået med 4,5 meter. Det går vegar langs innsjøen på både nord- og sørsida, og frå her er det fleire stader flott utsyn over naturen omkring innsjøen. Her finn ein mellom anna 'Queen's View' på nordsida, der dronning Victoria skal ha stått og sett på naturen i 1866. Frå her kan ein sjå Schiehallion i bakgrunnen.

Like ved starten på innsjøen kryssar Tummel Bridge elva River Tummel. Dette er to bruer, og den første vart bygd av General Wade i 1730, medan ei moderne bru har erstatta denne.

## Kjelder

**Denne artikkelen bygger på «[[:en:Loch Tummel|Loch Tummel]]» frå ,  den 4. september 2010.* 
*** oppgav desse kjeldene:*

## Bakgrunnsstoff
Loch Tay

**Loch Tay** (skotsk-gælisk *Loch Tatha*) er ein innsjø sentralt i Dei skotske høglanda i Skottland, i distriktet Perthshire.

Han er ein lang og smal innsjø med ei lengd på 23&nbsp;km og ei breidde på kring 1,5–2&nbsp;km. Han er den sjette største innsjøen i Skottland ut frå areal og over 150 meter djup på det djupaste.

Ben Lawers på nordsida er med ei høgd på 1214 meter over havet det 10. høgaste fjellet på Dei britiske øyane. 

Killin ligg ved enden av innsjøen og Kenmore ved utløpet til River Tay.  Dei mindre busetnadane Acharn, Ardeonaig og Ardtalnaig ligg på sørsida av innsjøen, medan Fearnan og Lawers ligg på nordsida. Innsjøen får vatn frå elvane Dochart og Lochay, samt fleire mindre elvar.

Det er populært med laksefiske i innsjøen.

Innsjøen og området rundt er omtalt i den tradisjonelle skotske 'Loch Tay Boat Song'.

I jernalderen budde folk på menneskeskapte øyar i innsjøen, kalla crannogs.  Ein har funne meir enn 20 slike crannogs, som i dag ligg under vatn. Ein crannog er gjennoppbygd sør i innsjøen.

## Galleri


Fil:Loch Tay at Kenmore2.jpg|Loch Tay ved Kenmore (om vinteren)
Fil:Loch Tay from Kenmore.jpg|Loch Tay ved Kenmore (om sommaren)
Fil:Loch Tay Crannog 01.jpg|Loch Tay Crannog
Fil:Loch Tay at Morenish.jpg|Loch Tay mot aust frå Morenish
Fil:Loch Tay 1.jpg|Loch Tay


## Bakgrunnsstoff
* Killin 
*The Scottish Crannog Centre
Loch Thom

**Loch Thom** er eit reservoar som sidan 1827 har gjeve vatn til byen Greenock i Inverclyde i Skottland. Han er kalla opp etter ingeniøren Robert Thom, som skapte reservoaret, som gav vatn til byen via den lange akvedukten kalla *The Cut*. I tillegg til å vere vasskjelde, vert innsjøen i dag nytta til sportsfiske og er ein del av Clyde Muirshiel Regional Park.

## Kjelder

**Denne artikkelen bygger på «[[:en:Loch Thom|Loch Thom]]» frå ,  den 4. september 2010.* 
*** oppgav desse kjeldene:*
*
Loch Valley

**Loch Valley** er ein innsjø i Galloway Forest Park aust for Buchan Hill, nord for Rig of the Jarkness og sørvest for Craignaw. Han vert drenert via Gairland Burn til Loch Trool.

Heile tilsigsområdet til innsjøen ligg innanfor tilsigsområdet til Loch Doon, han er is oligotrofisk og har vorte gradvis forsura sidan midten av 1800-talet. pH-nivået har auka sakte frå 4,4 i 1978 til 5,2 i 2003.

## Kjelder
 
**Denne artikkelen bygger på «[[:en:Loch Valley|Loch Valley]]» frå ,  den 4. september 2010.* 
*** oppgav desse kjeldene:*
Loch Venachar

**Loch Venachar** (skotsk-gælisk *Loch Bheannchair*) er ein innsjø i Stirling i Skottland, mellom Callander og Brig o' Turk. Han ligg om lag 82 meter over havet og er 6&nbsp;km lang. Den største djupna er om lag 33 meter.

Black Water renn frå Loch Achray og ut i vestenden av Loch Venachar og i aust renn Eas Gobhain frå vatnet til River Leny ved Callander der dei dannar River Teith.

Sørsida av innsjøen er skogkledd med mange skogsstiar. Nokre av dei fører over åsane til Lake of Menteith og nokre vestover langs innsjøen til Loch Achray og Trossachs.

Invertrossachs House, som vart vitja av dronning Victoria i 1869, ligg òg på sørsida.

Det finst mykje aure og gjedde i innsjøen.

## Kjelder

**Denne artikkelen bygger på «[[:en:Loch Venachar|Loch Venachar]]» frå ,  den 4. september 2010.* 
*** oppgav desse kjeldene:*

## Bakgrunnsstoff
* Loch Venachar på «In Callander»  
* Loch Venachar Sailing Club
Loch Veyatie

**Loch Veyatie** (gælisk *Loch Mheathadaidh*) er ein stor innsjø nordvest i Skottland. Han strekkjer seg 6 km nordvestover frå Elphin og ligg mellom Suilven og Cùl Mòr. Innsjøen har ei djupne på ned mot 30 meter. 

Grensa mellom Ross-shire og Sutherland går langs innsjøen. 

Det er mykje brunaure og røye. 

Loch Veyatie har utløp i vest med Uidh Fheàrna, ein saktegåande kanal som munnar ut i Fionn-loch.

## Kjelder

**Denne artikkelen bygger på «[[:en:Loch Veyatie|Loch Veyatie]]» frå ,  den 4. september 2010.*
Loch Watten

**Loch Watten** er ein innsjø i Caithness i Skottland i nedslagsfeltet til River Wick. Namnet har norrønt opphav og «Watten» tyder «vatn».

Innsjøen er ein populær stad for flogefiskarar og inneheld mykje aure. De lokale landsbyen Watten ligg i sør.

## Kjelder

**Denne artikkelen bygger på «[[:en:Loch Watten|Loch Watten]]» frå ,  den 4. september 2010.*
Lake of Menteith

**Lake of Menteith** (skotsk-gælisk *Loch Innis MoCholmaig*) er ein innsjø i Skottland, ved Carse of Stirling, flodsletta i øvre delar av elvne Forth og Teith, oppfor Stirling. Fram til tidleg på 1800-talet vart det meir vanlege skotske namnet **Loch of Menteith** nytta. Den einaste større busetnaden ved Lake of Menteith er Port of Menteith. 

Det ligg fleire små øyar i innsjøen. Den største er Inchmahome og her finn ein Inchmahome kloster, eit eldgammalt kloster. Dronning Maria av Skottland søkte tilflukt her i 1547. Ho var då berre fire å gamal og var her i fire veker etter det katastrofle slaget ved Pinkie Cleugh i september dette året. 

Innsjøen er ikkje særleg djup og kan fryse heilt til i kalde vintrar. Om isen vert tjukk nok vert det halde ein utandørs curlingkonkurranse her, kalla The Bonspiel eller Grand Match. Sjølv om dette er sjeldan, trekkjer det til seg tusenvis av curlingspelarar. Den siste Grand Match vart halde i 1979. De vart planlagt Bonspiel i 2010, men dette vart skrinlagd på grunn av tryggleiken.

Lake of Menteith vert ofte omtalt som den einaste innsjøen i Skottland som vert omtalt med namnet «lake», men det er i røynda fleire andre. Nesten alle innsjøar i Skottland heiter noko med «loch». 

## Kjelder

**Denne artikkelen bygger på «[[:en:Lake of Menteith|Lake of Menteith]]» frå ,  den 4. september 2010.* 
*** oppgav desse kjeldene:*


## Bakgrunnsstoff
* Inchmahome Priory ved The Lake of Menteith
Hirsel Lake

**Hirsel Lake** eller **Lake of the Hirsel** er ein kunstig innsjø nær Coldstream i det historiske fylket Berwickshire, no Scottish Borders, i Skottland. Han ligg på eigedomen The Hirsel, heimstaden til familien Home og den britiske statsministeren Alec Douglas-Home.

Innsjøen dekkjer om lag 11 hektar og er om lag forma som ein firkant, med sider på 300-400 meter.
Han utgjer eit viktig hekke- og overvintringsområdet i Scottish Borders-regionen, og er del av Hirsel Site of Special Scientific Interest (SSSI).

Det er ein av få innsjøar i Skottland som er omtalt som «lake» og ikkje «loch». 

## Kjelder

**Denne artikkelen bygger på «[[:en:Lake of the Hirsel|Lake of the Hirsel]]» frå ,  den 4. september 2010.*  
 

## Bakgrunnsstoff
Pressmennan Lake

**Pressmennan Lake** er ein innsjø i East Lothian i Skottland.

Han er ein kunstig innsjø skapt i 1819. Innsjøen ligg i kløft i Lammermuir Hills, oppfor landsbyen Stenton i East Lothian. Han er om lag 2 km lang, men mindre enn 100 meter brei. 

Det er ein av få innsjøar i Skottland som vert omtalt som «lake» og ikkje «loch». 

## Bakgrunnsstoff
*Artikkel om innsjøen 
*Kart over området
Darfield på New Zealand

**Darfield** er ein by i Selwyn District på Sørøyapå New Zealand. Han ligg 45 km vest frå bygrensa til Christchurch, ved State Highway 73 (*The great Alpine highway*) og jarnvegslinja *Midland railway line*, der den kjende togruta *TranzAlpine* går. Ved folketeljinga i 2006 hadde byen eit folketal på 1&nbsp;485.

Darfield er den viktigaste byen mellom Christchurch og West Coast. Han vert ofte kalla «Byen under Nor'west arch», dette viser til eit karakteristisk vêrfenomen som ofte dannar ein boge av skyer vest for byen, på ein elles klår himmel. Skyene vert danna gjennom kondensering av vasspartiklar som vert løfta opp over Søralpane. Darfield ligg i dei grøderike jordbruks- og beiteområda i Malverndistriktet. Byen er innfallsport til dei kjende elvene Waimakariri- og Rakaiaelva og Søralpane, og er også einpopulær oppstigingsstad for varmluftsballongar.
Darfield har ei lokal vekeavis, *Malvern News*, som kan lesast på nettet.

## Jordskjelvet 4.september 2010
Klokka 04:35 lokal tid laurdag 4. september 2010 vart byen råka av eit jordskjelv med styrke 7,1 på Richters skala og med episenter i nærleiken. Skjelvet førte til store skadar både i byen og områda omkring, heilt ut til Christchurch.

## Kjelder

----

**Denne artikkelen bygger på «[[:en:Darfield, New Zealand|Darfield, New Zealand]]» frå , den 4. september 2010.* 
 

## Bakgrunnsstoff
*Heimesida til Selwyn District
Llyn Alaw

**Llyn Alaw** er eit kusntig reservoar på Anglesey i Nord- Wales. Det er drikkevasskjelde for den nordlege halvdelen av øya. Reservoaret vart skapt i 1966 i eksisterande myrterreng. 

Tilsigsområdet er stort sett jordbruksland og få elvar renn ut i innsjøen. Reservoaret vert stort sett fylt opp i vinterregnet, medan vassnivået fell i sommarmånadane. Reservoaret er 4,3 km lang med ei flate på 3,6&nbsp;km², noko som gjer det til den største innsjøen på øya. Innsjøen er ikkje djupare enn 5,2 m. 

## Kjelder

**Denne artikkelen bygger på «[[:en:Llyn Alaw|Llyn Alaw]]» frå ,  den 4. september 2010.*
Alwen-reservoaret

**Alwen-reservoaret** eller **Cronfa Alwen** er eit 5 km lang reservoar nær Pentre-Llyn-Cymmer i Conwy i North Wales. Reservoaret er skapt av den 27 meter høge Alwen Dam og ligg 8 km frå Llyn Alwen. Dammen vart bygd mellom 1909 og 1921 og skulle opphavleg gje vatn til byen Birkenhead, nær Liverpool. I dag er han ein del av reguleringssystemet til River Dee.

Demninga er ein boga murdam. Vatnet vart reinsa i eit anlegg like nedanfor dammen. Huset står der framleis, men utstyret inni er for lengst bytta ut med eit moderne anlegg i eit nyare bygg. 

## Kjelder

**Denne artikkelen bygger på «[[:en:Alwen Reservoir|Alwen Reservoir]]» frå ,  den 4. september 2010.*
Llyn Tegid

**Llyn Tegid**, på engelsk også **Bala Lake**, er ein stor innsjø i Gwynedd i Wales. Det var den største naturlege innsjøen i Wales før vassnivået i innsjøen vart heva av Thomas Telford for å gje meir vatn til Ellesmere-kanalen. Han er 6,4&nbsp;km lang og 1,6&nbsp;km brei, og vert stundom råka av brå og farleg flaum. River Dee renn gjennom innsjøen og vatnet er kjend for å vere djupt og klårt. Byen Bala ligg ved den nordlege breidda og Bala Lake Railway går fleire kilometer langs sørsida av innsjøen.

Bala Lake er rik på gjedde, åbor, karpe, aure, ål og sik. Her finst òg det sjeldne blautdyret *[[Myxas glutinosa]]* - ein klebrig snigl.

Fleire selskap driv utleige av kajakk og andre typar båtar ved innsjøen.

## Kjelder

**Denne artikkelen bygger på «[[:en:Bala Lake|Bala Lake]]» frå ,  den 4. september 2010.* 
*** oppgav desse kjeldene:*

## Bakgrunnsstoff
*Llyn Tegid ved snowdonia.gov.wales
*www.geograph.co.uk : bilete av Bala Lake og omliggande område
Beacons-reservoaret

**Beacons-reservoaret** er det nordlegaste av tre reservoar i Taff Fawr-dalen i Sør-Wales. Det er eigd av Welsh Water og som namnet indikerer så ligg det i Brecon Beacons nasjonalpark i Powys og innanfor dei historiske grevskapsgrensene til Breconshire.

I periodar når vatnet står lågt er det mogeleg å sjå restar av langhus. Ein bygning som ligg oppfor Taff Fawr har fundament av massive vêrslitte steinheller. Det er òg gjort funn av flintreiskap. Det er derimot rekna som uforsvarleg å gå nær ruinane på grunn av faren for djup gjørme. 

## Kjelder

**Denne artikkelen bygger på «[[:en:Beacons Reservoir|Beacons Reservoir]]» frå ,  den 4. september 2010.*  
 

## Bakgrunnsstoff
*www.geograph.co.uk: bilete av Beacons-reservoaret og omliggande område
Llyn Bodgynydd

**Llyn Bodgynydd** er ein innsjø i Gwydir-skogen i North Wales. Han er 5,7 hektar stor og ligg ca. 270 meter over havet. 

Han vert lokalt kalla «Llyn Bod» eller «Bod Mawr» (stor), for å skilje han frå eit mindre vatn like ved («Bod Bach» eller «Cors Bodgynydd-reservoaret») i nordaust. Vatnet frå det største vatnet renn ut i det mindre vatnet. 

Begge innsjøane vart demde opp for å skape reservoar som dreiv det store vasshjulet i den nærliggande Pandora-gruva, men dei inneheld no mindre vatn enn dei gjorde før Bod Bach-dammen vart øydelagd. 

Eit område ved sidan av det minste vatnet er omgjort til Cors Bodgynydd naturreservat på grunn av det varierte dyre- og plantelivet der. 

## Kjelder

**Denne artikkelen bygger på «[[:en:Llyn Bodgynydd|Llyn Bodgynydd]]» frå ,  den 4. september 2010.* 
*** oppgav desse kjeldene:*
**The lakes of Eryri*, av Geraint Roberts, Gwasg Carreg Gwalch, 1985